En reise til fortiden

En reise til fortiden (originaltittel: Cesta do pravěku) er en tsjekkoslovakisk eventyr- og fantasyfilm fra 1955 regissert av Karel Zeman. Filmen handler om en kameratflokk på fire gutter som under en båtreise havner tilbake til forhistorisk tid. Filmen er spesielt kjent for innslagene med stop-motion animasjon.

Filmen ble sendt som en tredelt serie på NRK høsten 1978 under tittelen En reise til fortiden.Aftenposten Aften (6.9.1978, s.27) Den ble sendt i reprise våren 1985.Aftenposten (15.5.1985, s.58)

 Handling 
Fire kamerater som er interessert i natur og historie drar av sted i båt på oppdagelsesferd for å lete etter fossiler fra fortiden. Noe mystisk skjer i løpet av ferden: De oppdager at de havner lenger og lenger inn i fortiden etterhvert som de reiser oppover elva. Etterhvert får de oppleve istiden, se levende dinosaurer og ender til slutt helt tilbake til urtiden.

 Om filmen 
Den amerikanske versjonen har en annen åpning enn originalen. Handlingen her startet i et museum i New York.

 Rollebesetning 
 Vladimír Bejval – Jirka
 Petr Herrman – Toník
 Zdeněk Husták – Jenda
 Josef Lukáš – Petr

 Referanser 

 Eksterne lenker 

 A glowing but also well-detailed review (Amerikansk versjon) (arkivert versjon fra 2010)

Kategori:Filmer fra 1955
Kategori:Tsjekkoslovakiske filmer
Kategori:Fantasyfilmer
Kategori:Science fiction-filmer
Kategori:Eventyrfilmer
Kategori:Ungdomsfilmer
Kategori:Filmer satt til 1950-årene
Kategori:Filmer satt i forhistorisk tid
Kategori:Dinosaurer på film
Kategori:Tsjekkiskspråklige filmer